**Acem** er en norsk ideell organisasjon.

Den ble stiftet i Oslo i 1966 av psykolog og lege Are Holen. Organisasjonens hovedformål er å undervise i Acem-meditasjon og andre metoder for avstressing og personlig utvikling.

Organisasjonen er i overveiende grad basert på frivillig, ulønnet arbeid. Ingen tjener penger på å undervise i Acem-meditasjon, eller på å utvikle metoden.

Acem er kjent for gigant-loppemarkeder i Oslo på 1970- og 1980-tallet. Organisasjonen tjente også penger på å drive asylmottak for staten. Journalister fra Adresseavisen påsto i en artikkelserie i 2016 at organisasjonen, som ikke er skattepliktig, ikke hadde betalt skatt på inntekter i form av offentlige overføringer på rundt 70 millioner kroner mellom 1988 og 1990. Acem avviste at organisasjonen hadde unndratt skatt, og viste blant annet til at journalistene bak saken ikke syntes å skille mellom driftstilskudd og netto overskudd.

Acem Norge har investert i eiendommer som gir leieinntekter. Overskuddet brukes til å finansiere driften av meditasjonsarbeidet, slik at kurs kan tilbys til en moderat pris. Mange av Acems eiendommer har hatt en betydelig verdistigning siden de ble anskaffet på 1970-tallet. Journalistene i Adresseavisen hevdet at Acem forvaltet eiendommer til rundt en halv milliard kroner i 2016.

Acem kjøpte i 2003 konferansesenteret Halvorsbøle som drives som internasjonalt retrettsenter.

Ifølge en mastergrad om Acem skrevet i 2010, fremstår Acem «som en kult», definert i denne sammenheng som en organisasjonsform med en pluralistisk tilnærming til sannhet, der den enkelte selv må finne sine egne svar.

Acem underviser også i Yoga og gruppepsykologi, foruten å tilby eget konfirmasjonsopplegg. Acem utgir tidsskriftet *Dyade*.

Acem er i tillegg til Norge også etablert med betydelig aktivitet i Sverige, Danmark, Nederland, Storbritannia, Tyskland, Spania, India, Den dominikanske republikk og Taiwan.

I 2014 ble Acems grunnlegger Are Holen utnevnt til ridder av 1. klasse av Den Kongelige Norske St. Olavs Orden av H.M. Kong Harald. Hovedbegrunnelsen var fremragende stress- og katastrofeforskning, men også Holens engasjement i Acem ble fremhevet.

Referanser
----------

1. ↑   Brønnøysundregistrene, «Nøkkelopplysninger fra Enhetsregisteret»[Hentet fra Wikidata]
2. ↑  Fjelltveit, Ingvild (27. juli 2018). «Hva skjer med kroppen når vi får ferie?». *Aftenposten*. s. 37.
3. ↑  «Acem». *Acem*. Besøkt 16. september 2021.
4. ↑  «Allmøte med seg selv». *Acem*. Besøkt 16. september 2021.
5. ↑  Holen, Are (2017). *Mer å hente - håndbok for brukere av Acem-meditasjon*. Dyade forlag. s. 12. ISBN 9788291405506.
6. 1 2  «Om Acems økonomi og organisasjon». *Acem*. Besøkt 14. april 2020.
7. ↑  «Skattefritak for organisasjoner». *Skatteetaten* **(norsk)**. Besøkt 7. juli 2021.
8. ↑  *Adresseavisen:* Styrtrike i stillhet
9. ↑  «Kafka-prosess mot Acem-». Besøkt 20.10.2021.
10. ↑  «Feil om Acem». Besøkt 20.10.2021.
11. ↑  «Kafka-prosess mot Acem». Besøkt 20.10.2021.
12. ↑  Ramsrud, Knut Andreas (9. februar 2004). «Fant stillheten på Halvorsbøle». *Ringerikes Blad* **(norsk)**. Besøkt 7. juli 2021.
13. ↑  *Adresseavisen:* Fremstår som kult
14. ↑  Margrethe Løøv (Mars 2010). «Fra Veda til vitenskap - En kulturanalytisk studie av meditasjonsorganisasjonen Acems utvikling» (PDF). Universitetet i Oslo. s. 66. Besøkt 13.12.2021.
15. ↑  «Acem-meditasjon Norge: Overgangsstudiet». *Acem*. Besøkt 14. april 2020.
16. ↑  *Western Esotericism in Scandinavia* **(engelsk)**. BRILL. 31. mars 2016. ISBN 9789004325968.
17. ↑  Hersoug, Tor (2021). *50 years of meditation - A brief history of Acem*. Oslo: Dyade Press. ISBN 978-82-91405-71-1.
18. ↑  NTNU. «St. Olavs Orden til Are Holen». Besøkt 13.12.2021.

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata
* (en) Acem på Twitter Rediger på Wikidata

* (en) Acem på Facebook Rediger på Wikidata

* (no) Acem på YouTube Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** Brønnøysundregistrene
 |